היא יצאה מקניות חזרה
היא חזרה מקניות בשווקים ובחנויות; עמוסה ומצויידת כמו ויטרינה ניידת; ופתחה בטרוניות; היא חזרה מקניות עם כמה חבילות בריאות; שש שמלות, שני ז'קטים, חליפות הפסטים; ואמרה לו גלויות:; כבר אין לי מה ללבוש, אך יש לי בעל; שלא קונה לי נעל ולא שמלת מחשוף; אך אם הבעל אינו בן בליעל; אין ספק שכמה לירות עוד יצליח לאסוף; זה עוד לא הסוף; היא חזרה מקניות עם צ'ינצ'ילה ועם כסיות; וארנק צבע זית בדוגמה פריזאית; ופנתה בתביעות; היא חזרה מקניות עם כמה מציאות טריות; לק שמנון, מוקסינים, כובע קש לחמסינים; ופתחה בטרוניות:; כבר אין לי מה ללבוש, אך יש לי בעל; שלא קונה לי נעל ולא שמלת מחשוף; אך אם הבעל אינו בן בליעל; אין ספק שכמה לירות עוד יצליח לאסוף; זה עוד לא הסוף; היא חזרה מקניות - הוא חיפש עוד משרות פנויות; היא קנתה בד וג'רסי - הוא היה כבר פרברסי; היא אמרה לו "שטויות!"; היא חזרה מקניות באחת ההזדמנויות; אף לפתע הכירה איש אחד והחווירה; מסיבות אישיות; כי מולה בכיכר צץ קבצן עם פרצוף מוכר; ושיניה הקישו כשגילתה שהאיש הוא; בעלה היקר; ולא היה לו מה ללבוש, לבעל; בין נבך וכל נעל הציץ אצלו מחשוף; אך אם עד ערב ימתין כאן בלי הרף; יש סיכוי שכמה גרושים עוד יצליח לאסוף; זה היה הסוף; 